Document ID: /roh_data/filtered/fineweb-2-filterrobots_roh.jsonl.gz/42697

L’actual president tudestg Joachim Gauck ha undrà ses antecessur en ina communicaziun sco persunalitad marcanta. Herzog haja marcà l’identitad tudestga ed il star ensemen da la societad en la Germania.
Il politicher da la CDU Herzog aveva adina puspè avertì da betg laschar suenter da far refurmas. En ses pled il pli enconuschent dal 1997 era sia constataziun centrala stada, che la Germania dovria in ruccada.
Sia carriera politica aveva Roman Herzog cumenzà en il Baden-Württemberg sco minister da furmaziun e minister da l’intern. Avant che daventar president da la Germania è el anc stà plirs onns president dal Tribunal constituziunal tudestg.
RR novitads 11:00